(૧પ) જૂની પેઢીના ખ્યાતનામ ભજનિકો : રાજકોટ આકાશવાણી કેન્દ્ર પાસે જેનાં જૂના ભજનઢાળો સચવાયાં છે એવા શ્રેષ્ઠ ભજનિકો સર્વશ્રી ઘેડ પંથકના મૈયારી ગામના પરમાર નેભા વિંઝા‚ રામદાસ વીરદાસ‚ અમરનાથ નાથજી‚ અમરદાસ ખારાવાળા‚ પાલિતાણાના મનુમહારાજ ત્રિવેદી‚ જૂનાગઢના ભગવાનજી જેઠવા અને માધુભાઈ જેઠવા‚ રાજકોટના નટવરગીરી ગોસ્વામી‚ પરમાર સીદી ભોજા‚ ચના દેવા બારૈયા‚ બાલકદાસ કાપડી‚ આણંદ નથુ બારોટ‚ કનુભાઈ ભટ્ટ‚ પ્રભુદાસ ગોંડલિયા‚ મનુભાઈ જસદણવાળા‚ બાબરાના હસન ઈસ્માઈલ સોલંકી‚ તેજાભાઈ માલસડિયા‚ ખીમરાજ ગઢવી‚ માનભા ગઢવી‚ મોહન અજા મકવાણા‚ ચના જીવા વાઘેલા‚ રામજી મોહન ઢાંકેશા‚ જામનગરના જીવરામ ભગત‚ મૂળ પાનેલીના હાલ સુરત વસતા મૂળદાસજી મેસવાણિયા‚ સાગરદાન ગઢવી‚ ડોલરદાન ગઢવી‚ કચ્છના ધનબાઈ કારા અને કમશરીમાતા‚ નાકા શિયા ગઢવી‚ ગુલાબગિરિ ગોસ્વામી‚ કરસન ગાંગા‚ ભૂપત ટીડા ગુજરાતી‚ ગોપાલ રામજી ગોહેલ‚ જાદવ ગગજી સોલંકી‚ જબરદાન ઝીબા‚ વેલજીભાઈ ગજ્જર‚ ગહનભારતીજી… વગેરે ભજનગાનની સુવિશાળ પરંપરા મૂકીને કાળના પ્રવાહમાં વિલિન થવાને આરે છે. આમાંના કેટલાક ભજનિકો આજે હયાત છે પરંતુ મોટા ભાગના ભજનિકોનો દેહ નથી રહ્યો છતાં એના કંઠના કામણ આપણે અનુભવીએ છીએ. એ સિવાય મોહનદાસજી જીવણદાસજી રામસનેહી‚ મોણવેલ. પ્રેમદાસજી મૂળદાસજી મેસવાણિયા. ભક્તિરામજી ગૌરીદાસજી હરિયાણી‚ સરંભડા. જેજેરામજી ભાવદાસજી ગોંડલિયા‚ અમરેલી. અમરદાસજી કાળીદાસજી દૂધરેજિયા‚ ધારી. જેરામદાસજી ગુરુ સેવાદાસજી પાજોદ. બેચરદાસ રામચરણદાસ ટીલાવત‚ કોટડા સાંગાણી… ધરમશી રાજા‚ ચીમન દંતાણી વગેરે ભજનિકો જાણીતા હતા.